# Kirkerebus

Utviklet i Elverum Kirkepartner IKT

**KIRKETÅRNET**

I middelalderen lå Elverum kirke i Triangelparken, foran der banken er i dag. Kirka, som var en liten stavkirke, ble etter hvert i dårlig stand, og på 1700-tallet var det en kirke i forfall. Tårnet var sunket, rutene knust, utstyret fillete og en kirkeklokke var ringt i stykker. Tak og vinduer var lekk, så om vinteren la det seg snøfonner inne i kirka. Det ble derfor vedtatt å bygge en ny kirke, den som er Elverum kirke i dag.

Tre små kirkeklokker ble overført fra den gamle kirken til den nye. Da en av klokkene sprakk noen år senere, ble de smeltet om til en ny klokke. I tillegg ble det laget enda en klokke, slik at det nå er to klokker som ringer i Elverum kirke.

**OPPGAVE:**

Skriv ned noe av det som står skrevet på klokkene.

**ORGELET**

Elverum kirke fikk nytt orgel i 2007. Det kostet mer en fem millioner kroner og det tok 9 år å samle inn så mye penger. Svært mange av de som bor i Elverum ga litt av sine egne penger for at kirka skulle få nytt orgel. Orgelet har over 28 000 små og store deler.

**OPPGAVE:**

Hvor mange orgelpiper er det?

**DÅPSSAKRISTIET**

De aller fleste babyer døpes i kirka. Det skjer i en gudstjeneste søndag formiddag. Foreldrene har en samtale med presten noen dager i forveien, slik at de vet hva som skal skje under dåpen. Babyene døpes i Faderens, sønnens og den Hellige ånds navn.

**OPPGAVE:**

Når babyene døpes, strykes de med vann over hodet.

Hva symboliserer vannet? (Se i Dåpsboka).

**PREKESTOLEN**

Prekestolen er ikke til å sitte på, men til å stå på. Når du står på prekestolen i Elverum kirke, har du god utsikt over hele kirka. Du kan se alle, og alle kan se deg. Du ser også godt at Elverum kirke er en korskirke når du står her oppe.

**OPPGAVE:**

Se i bibelen. Den er delt i to deler: Det gamle og Det nye testamentet, som igjen er delt i mange kapitler.

Hvor mange evangelier finner vi i det nye testamentet?

**ALTERET**

Alteret er det mest hellige stedet i kirka, det er møtestedet mellom Gud og mennesker. Alteret i alle kristne kirker er vendt mot øst, der solen står opp. Alteret består av flere ting: alterring, alterbord og altertavle. Alterringen blir brukt til å knele på under konfirmasjon og bryllup. Den blir også av og til brukt til å knele på under nattverd. Alterbordet er festbordet i kirka, og blir pyntet med lys og blomster under gudstjenester. Altertavla i Elverum kirke viser Jesus som døde på korset.

**OPPGAVE:**

Se på altertavla. Er bildet lyst eller mørkt? Hvem er med på bildet?

Finner dere Jesus på korset et annet sted i kirka også?

**PRESTESAKRISTIET**

Det store bildet i prestesakristiet er fra 1680. På bildet ser vi prestefruen Maren Opdahl, hennes to menn og barna hennes. Hennes første mann, Jens Borch, døde tidlig, og da var det vanlig at kona giftet seg med den neste presten som kom til Elverum. Han het Christoffer Hammer. Maren fikk 10 barn, men noen av dem døde mens de var små.

**OPPGAVE:**

Hvor mange mennesker er det på bildet, og hvor mange av dem var døde da bildet ble malt?

**DØPEFONTEN**

Døpefatet i døpefonten er eldre enn Elverum kirke og er hentet fra den gamle middelalderkirka som sto i Triangelparken. Den er laget i messing.

De fleste babyer døpes før de er 6 måneder, men de kan døpes senere også. Til og med ungdom og voksne kan bli døpt i kirka, dersom de ikke ble døpt da de var små. Når vi blir døpt, blir vi en del av Guds kirke på jord. Vi hører til hos Gud og Jesus. Det er godt å vite.

**OPPGAVE**

Greier dere å lese noe av det som står skrevet i døpefatet?

Skriv det ned.

Når ble døpefatet laget?

**Hvor mange trappetrinn er**

**det opp til kirketårnet?**

**Hva er det bilde av i døpefatet?**

**Hvor mange er det plass til rundt**

**bordet i dåpssakristiet i kjelleren?**

**Presten gjør seg klar til gudstjenesten**

**i prestesakristiet.**

**Hvor finner vi døra til prestesakristiet?**

**Hvor mange svarte tangenter**

**er det på orgelet?**

**Hvor gammel er prekestolen?**

**Hvilken fortelling er Bibelen på**

**alterbordet slått opp på?**